### | | | | --- | --- | | | | | --- | | **Byråd** 24. juni 2020 Sagsnr. 710-2019-29588 Dok.nr. 710-2020-178867 Sagsbehandler DPGSMI | | 120.                Vedtagelse af Lokalplan nr. 397 Etageboliger i [adresse] i Hadsten og tillæg nr. 13 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | BY, 28.01.20, pkt. 6 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til forslag
til ”Forslag til lokalplan nr. 397 Etageboliger i [adresse] i Hadsten og
tillæg nr. 13 til Kommuneplan 2017-29”.

Formålet med lokalplanen er at muliggøre opførelse af et
konkret byggeprojekt med etageboliger og administrationslokaler i Hadsten
Boligforenings afdeling ”Møllebo” i [adresse].

Lokalplanforslaget tager udgangspunkt i Hadsten
Boligforenings ønske om at opføre 12 boliger og nye tidssvarende lokaler til
foreningens administration i [adresse] i Hadsten. Det er vigtigt for
Hadsten Boligforening, at administrationen placeres i [adresse], og dermed
centralt i forhold til afdelingernes beliggenheder, foreningens beboere og
ejendomsfunktionærer.

Med "Tillæg nr. 13 til Kommuneplan 2017-29" skabes
mulighed for at opføre byggeri i maksimalt fire etager med en
bebyggelsesprocent på 70 inden for det lokalplanlagte område.

Samtidig ændres grænserne mellem rammeområderne 1.BO.25 og
et nyt rammeområde 1.BO.29 og der udlægges et nyt centerområde; 1.CE.11, der
omfatter ”Åkroen”, som ligger inden for lokalplanområdet.

Planforslagene har været fremlagt i offentlig høring i
perioden fra 3. februar 2019 til 30. marts 2020. Der er i perioden indkommet
tre høringssvar.

**VURDERING**

To af høringssvarene er fra naboer til lokalplanområdet og
omhandler overordnet følgende emner:

·
Indbliksgener fra vinduer og altaner

·
Byggeriets volumen, der vil ændre udsigten fra boligen

·
Skyggekast

·
Trafikstøj.

Det tredje høringssvar er fra ejeren af ejendommen Ved [adresse]
1 (Aakroen), der ønsker de anvendelses- og byggemuligheder, som den gældende
Lokalplan nr. 04.06 giver mulighed for, bliver videreført i det nye
plangrundlag.

For at imødekomme høringssvaret fra ejeren af ejendommen Ved
Åen 1 foreslås bygge- og anvendelsesmulighederne på ejendommen udvidet, så de i
højere grad svarer til Lokalplan nr. 04.06. Formålet med den nye lokalplan
fastlægges herved til boligformål og centerformål og det vil være muligt at
opføre en bolig i delområde III.

Bebyggelsesprocenten i delområde III foreslås øges til 50
med den præcisering, at vejarealet ikke indgår som en del af
beregningsgrundlaget for bebyggelsesprocenten. Byggefeltet udvides, så det
svarer til et fodaftryk på 30 % af grundens areal. Der indskrives en
bestemmelse om, at maksimalt 25 % af grundens areal må bebygges for at sikre,
at ny bebyggelse ikke vil optage en for stor andel af grundens areal, hvorved
der sikres plads til åløbet, parkering og udeophold. Det større byggefelt giver
mulighed for at tilpasse placering af nyt byggeri inden for byggefeltet. For at
kunne anvende bebyggelsesprocenten åbnes mulighed for at bygge i to etager mod
1½ i Lokalplan nr. 04.06.

Lokalplankortet revideres, så byggefeltet i delområde III
udvides svarende til 30 % af grundens areal og byggefeltet får signaturen for
to etager.

For de konkrete ændringer henvises til bilag med vurdering
af høringssvar.

For at tydeliggøre den planlægningsmæssige begrundelse
uddybes afsnittet om ”Lokalplanens baggrund og formål” i lokalplanens
redegørelse med et afsnit om lokalplanens forhold til ”Hadsten midtbyplan”.

**ØKONOMI**

Lokalplanen har ingen direkte økonomiske konsekvenser for
Favrskov Kommune, idet Hadsten Boligforening selv skal forestå byggemodning og
opførelse af byggeriet.

**INDDRAGELSE**

Planforslagene har i overensstemmelse med planloven været
fremlagt i offentlig høring i otte uger i perioden fra 3. februar til 30. marts
2020.

**INDSTILLING**

Direktøren for Teknik og Miljø indstiller til Byrådet:

1.   At
”Lokalplan nr. 397 Etageboliger i [adresse] i Hadsten og tillæg nr. 13 til
Kommuneplan 2017-29” vedtages med de foreslåede ændringer.

**BESLUTNING**

***Planudvalget, 9. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Indsendte høringssvar | 710-2020-122967 |
| Vurdering af høringssvar | 710-2020-142809 |
| Forslag til lokalplan nr. 397 Etageboliger i [adresse] i Hadsten og tillæg nr. 13 til Kommuneplan 2017-29 | 710-2020-20237 |